വിദേശ ഫുട്ബോൾ ക്ലബുകൾക്ക് വലിയ ആരാധക പിന്തുണയാണ് കേരളത്തിലുള്ളത് . ജർമൻ ലീഗിൽ നിലവിലെ ചാമ്പ്യൻമാരായ ബയേൺ മ്യൂണിക്കിനും കേരളത്തിൽ ആരാധരേറെ . 2018നോട് വിടപറയുമ്പോൾ ഇന്ത്യയിലെ ആരാധകർക്ക് നന്ദി പറയാൻ ബയേൺ മ്യൂണിക്ക് തിരഞ്ഞെടുത്തത് മലയാളമാണ് എന്നതാണ് പ്രത്യേകത . ' നന്ദി ' എന്ന് രേഖപ്പെടുത്തിയ ചിത്രത്തോടൊപ്പമായിരുന്നു ഫേസ്ബുക്കിലൂടെയുള്ള നന്ദിപറച്ചിൽ . ഇന്ത്യൻ ആരാധകരുടെ പിന്തുണയ്ക്ക് നന്ദിയറിയിക്കുന്നു . അടുത്ത വർഷത്തിലും അകമഴിഞ്ഞ പിന്തുണ പ്രതീക്ഷിക്കുന്നതായും ബയേൺ കുറിച്ചു . ബയേണിൻറെ മലയാളത്തിലുള്ള നന്ദി പറച്ചിൽ കേരളത്തിലെ ആരാധകർ ഏറ്റെടുത്തു . ' നന്ദി ' എന്നെഴുതിയത് ശരിയാണോ എന്ന ബയേണിൻറെ ചോദ്യമാണ് ആരാധകരെ കൂടുതൽ ത്രസിപ്പിച്ചത് .